OСНОВНА ШКОЛА ″БРАНКО ЋОПИЋ″

**ПРИПРЕМА ЗА ОБРАЗОВНО – ВАСПИТНИ РАД**

Разред: **ДРУГИ** ПРЕДМЕТ: СВЕТ ОКО НАС

|  |  |
| --- | --- |
| Ред. бр. наст. једи. | 25. |

|  |
| --- |
| НАСТАВНА ЈЕДИНИЦА**: СЕДМИЦА, МЕСЕЦ, ГОДИНА** |
| ОБРАЗОВНО-ВАСПИТНИ ЗАДАЦИ:  На свом моделу часовника, први ученик постави казаљке у одређени положај и пита другог ученика (по свом избору) које време показује. Уколико „прозвани“ ученик да тачан одговор, он задаје следеће време, а уколико погреши или не зна одговор, испада из игре. Игра траје до завршетка часа. |

|  |  |
| --- | --- |
| **ТИП ЧАСА**   1. **Обрада** 2. Утврђивање 3. Обнављање 4. Систематизација 5. Вежбање 6. Практичан рад 7. Провера | НАСТАВНА СРЕДСТВА  Календар са илустрацијама карактеристичним за одређени месец (јануар – јелка за Нову годину...); часовник који показује и време и датум. |
| ОБЛИЦИ РАДА   1. **Фронтални** 2. **Индивидуални** 3. Групни 4. У паровима 5. .................... | НАСТАВНЕ МЕТОДЕ  Илустративно демонстративна,вербална,писаних радова |
| Образовни стандарди: | |

Т О К Ч А С А

|  |
| --- |
| **Уводни део: ................ минута**  Ученици вероватно знају неку песмицу о данима у недељи, па наставник може тражити да је одрецитују и подсете се њихових назива и редоследа (или је наставник донесе на час и прочита). Кроз краћу вођену дискусију може се обновити и оно што ученици знају о месецима и години (из живота и првог разреда). |

:::

|  |
| --- |
| **Главни део: ...... минута**  **Наставник сумира и по потреби продубљује причу о временским одредницама седмица, месеци и година. Посебно објашњава шта је преступна година** (видети рубрику: *За оне који желе да знају више*).  Затим се прелази на намену календара у уџбенику на 40.страни и начин његовог коришћења. Наставник даје потребна објашњења и проверава ученичко разумевање кратким задацима који траже коришћење клендара (нпр. који месец је пре, а који после месеца *августа*; колико дана, а колико седмица има месец *април*; којим даном у седмици је почела текућа година; у којој недељи јуна ћете се распустити, ако знате да ће распуст почети 15. јуна и сл.). Ученици потом индивидуално раде Налог – ласо, писање на 24. страни у радној свесци.  **Датум**. Наставник објашњава ученицима шта је датум и зашто је он важан за сналажење у времену. Затим се прелази на објашњење и вежбање правилног начина писања датума. Ученици индивидуално раде Налоге – писање у радној свесци на 24. страни, а наставник проверава и коментарише њихове одговоре. Након тога следи вођени рад на Налогу – ласо са исте стране. Наставник задаје датум по датум, а ученици га проналазе и обележавају у календару, користећи одговарајуће боје да означе да ли се ради о прошлости или будућности. Кроз вођену дискусију, уради се и Налог – мегафон, како би се утврдило кретање на замшљеној временској скали.  **Записујемо:**  **Калндар је запис свих месеци, седмица и дана у једној години. Једна година има 12 месеци, 52 седмице или 365 дана. Свака четврта година је преступна и онда има 366 дана и тада месец фебруар има 29 дана.**  **Датум је један одређени дан у месецу и години.** |
| **Завршни део:......минута**  У зависности од расположивог времена, наставник са ученицима пролази одређени број ових питања и задатака. А може и да се прочита текст из прилога како су месеци добили имена.   * Упишите на календару датум када православни верници славе Божић. * Да ли је знате некога ко је рођен 29. фебруара? Који проблем има та особа? * Када почиње пролеће? Означите тај датум на календару тако што ћете око њега нацртати цвет. * Дан планете земље је 22. април. Упишите знак узвика поред тог датума на календару. О чему би требало да причамо тог дана? * Знате ли неки празник који се слави у овом месецу? Празник рада је 1. маја. Погледајте календар и кажите који ће то дан у недељи бити. * Светски дан заштите животне средине је 5. јуна. Да ли је то пре или после дана планете земље? * Који су летњи месеци? На календару, поред њихових назива, нацртајте сунце или неку другу ознаку лета. * Ког дана ће ђаци кренути у школу ове године? Који је то датум? Запишите га. * Дан мира је 2. октобар, 4. октобар је дан заштите животиња, 5. октобар је Светски дан детета, 16. октобар је дан борбе против глади, а 31 октобар је Светски дан штедње. Који од поменутих празника припадају првој половини месеца, а који другој? Изаберите датум једног од ових празника, заокружите га на календару и запишите у свесци. * Који месеци долазе после новембра? Који месеци имају исти број дана као и новембар? * Када (у ком месецу) је крај календарске године? Шта се дешава пре: крај школске или крај календарске године. |

**Прилози**

Наставник објашњава ученицима да година заправо траје 365 дана, 5 сати 48 минута и 46 секунди. Ако би би календар сваке године имао 365 дана, после 730 година, Нова година би падала усред лета. Зато сваке четврте (преступне) године фебруар добије 29. дан (5 сати, 48 минута и 46 секунди чини скоро 6 сати – пута 4 је 24 сата, дакле један дан). Други правац проширивања ове наставне јединице може бити занимљива прича о пореклу и значењу назива месеца у години.

Месец јануар добио је име по римском богу Јанусу, богу свих почетака, пролаза, капија и кућних врата, који је сматран чуварем света и Космоса. Наш народ називао га је – *ледени*.

По старом римском календару, фебруар је био једанаести месец у години. Римљани су га проводили ишчекујући Нову годину. Приређивали су церемоније за пречишћавање духа, па фебруар на латинском значи „прочишћавање“. У нашем народу називан је – *водени*.

Месец март добио је име по богу Марсу, који је био бог рата, али и чувар вегетације, земљорадње и сточарства. У Старом Риму, рано пролеће је било време за почетак послова, како на бојном тако и на житном пољу. Наш народ називао је овај месец – *пролећни*.

По неким схватањима, април је добио име по латинском глаголу *areirе*, што значи отворити – у априлу се отварају пупољци. У нашем народу овај месец се звао – *лисни*.

Према једном схватању, мај је добио име по мало познатој римској богињи природе Маји. По другом схватању, његово име потиче од латинске речи *majores*, што значи старци, јер су стари људи овог месеца били нарочито поштовани у Старом Риму. Наш народ је овај месец називао – *цветни*.

Име месеца јуна највероватније потиче од Јуноне, римске богиње порођаја и заштитнице брака. Због тога се сматрало да је јун најпогоднији месец за обављање венчања. У Старом Риму, током јуна је била нарочито уважавана млађа генерација – *juniores*. У нашем народу овај месец се називао – *сенски*.

По старом римском календару, јул је био пети месец и звао се *quintilis*, што на латинском значи пет. Касније је променио име у јули, у част Јулија Цезара, који се родио у овом месецу. Наш народ за њега је користио имена: *житни*, *жарки* или *жетвени*.

Август је име добио по римском имперетору Августу. Пошто је август тада имао 30 дана, фебруару је одузет 29. дан и додат августу као 31. И то – зато да Августов месец не би био краћи од Цезаревог!

Септембар је по староримском календару био седми месец у години, па је име добио по латинској речи *septem*, што у преводу значи седам. Овај месец у нешем народу називали су *гроздобер* и *вински*.

Октобар је био осми месец по староримском календару, па је добио име по латинској речи *octo*, што значи осам. Наш народ овај месец је звао – *кишни*.

Новембар је био девети месец по староримском календару, па је добио име по латинској речи *novem,* што значи девет. Ми смо га називали – *маглени*.

Децембар је био десети месец по староримском календару, па је добио име по латинској речи *decem* што значи десет. Наш народ за њега је користио имена *снежни* и *студени*.